**Назив: Предшколска установа „Полетарац“ Оџаци**

**Адреса: Жарка Зрењанина бб**

**Матични број: 08007578**

На основу члана 19. Закона о родној равноправности („Службени гласник РС“, број 52/2021 ) за потребе Предшколске установе „Полетарац“ Оџаци, израђује се:

**ПЛАН**

**УПРАВЉАЊА РИЗИЦИМА ОД ПОВРЕДЕ ПРИНЦИПА РОДНЕ РАВНОПРАВНОСТИ**

**УВОД**

Родна равноправност подразумева једнака права, одговорности и могућности, равномерно учешће и уравнотежену заступљеност жена и мушкараца у свим областима друштвеног живота, једнаке могућности за остваривање права и слобода, коришћење личних знања и способности за лични развој и развој друштва, једнаке могућности и права у приступу робама и услугама, као и остваривање једнаке користи од резултата рада, уз уважавање биолошких, друштвених и културолошки формираних разлика између мушкараца и жена и различитих интереса, потреба и приоритета жена и мушкараца приликом доношења јавних и других политика и одлучивања о правима, обавезама и на закону заснованим одредбама, као и уставним одредбама.

Дискриминација на основу пола, полних карактеристика, односно рода, јесте свако неоправдано разликовање, неједнако поступање, односно пропуштање (искључивање, ограничавање или давање првенства), на отворен или прикривен начин, у односу на лица или групе лица, као и чланове њихових породица или њима блиска лица, засновано на полу, полним карактеристикама, односно роду у: политичкој, образовној, медијској и економској области; области запошљавања, занимања и рада, самозапошљавања, заштите потрошача (робе и услуге); здравственом осигурању и заштити; социјалном осигурању и заштити, у браку и породичним односима; области безбедности; екологији; области културе; спорту и рекреацији; као и у области јавног оглашавања и другим областима друштвеног живота.

Законом о родној равноправности уређује се појам, значење и мере политике остваривања и унапређења родне равноправности, као и врсте планских аката у области родне равноправности, надзор над применом закона и друга питања од значаја за остваривање и унапређење родне равноправности. Наведеним законом се уређују обавезе органа јавне власти, послодаваца и других социјалних партнера да интегришу родну перспективу у области у којој делују.

Правни оквир на којима се заснива родна равноправност: Устав Републике Србије; Закон о родној равноправности („Сл. гласник РС“, број 52/2021); Закон о забрани дискриминације („Сл. гласник РС“, број 22/2009 и 52/2021).

Чланом 13. Закона о родној равноправности дефинисане су врсте планских аката, међу које спада и План управљања ризицима од повреде принципа равноправности. План управљања ризицима од повреде принципа родне равноправности представља гаранцију родне перспективе, уродњавања и уравнотежене заступљености полова у поступањима органа јавне власти, послодаваца, осигуравајућих друштава, политичких странака, синдикалних организација и других организација и удружења.

 **1. ОПШТИ ДЕО**

**1.1. Предшколска установа „Полетарац“ Оџаци** ( даље: Установа), са седиштем у улици Жарка Зрењанина бб, је установа чија је далатност предшколско васпитање и образовање. Одговорно лице је директор Јелена Селак.

Лице координатор за родну равноправност је Сања Јурић, секретар установе.

**1.2. Укупан број запослених у Установи је 102**.

*Табела 1 Полна структура запослених*

|  |
| --- |
| **ПОЛНА СТРУКТУРА ЗАПОСЛЕНИХ** |
| Жене | Мушкарци | Укупно |
| 97 | 5 | 102 |

*Табела 2 Структура запослених према стеченом нивоу образовања*

|  |
| --- |
| **СТРУЧНА СПРЕМА ЗАПОСЛЕНИХ**  |
| Завршена основна школа | Завршена средња школа | Завршена виша школа | Завршен факултет | Укупно |
| М | Ж | М | Ж | М | Ж | М | Ж |  102 |
| 0 | 21 | 5 | 24 | 0 | 29 | 0 | 23 |

*Табела 3 Полна структура руководећих радних места - Директор, Помоћник директора и Главни васпитачи*

|  |
| --- |
| **ПОЛНА СТРУКТУРА РУКОВОДЕЋИХ РАДНИХ МЕСТА** |
| Жене | Мушкарци | Укупно |
| 1 | 0 | 1 |

**2. ОБЛАСТИ И ПРОЦЕСИ КОЈИ СУ РИЗИЧНИ ЗА ПОВРЕДУ ПРИНЦИПА РОДНЕ РАВНОПРАВНОСТИ**

 У Установи је изражен дисбаланс и неуравнотежена заступљеност полова међу запосленима али без дискриминације у раду и са једнаким могућностима за рад и за жене и мушкарце. Један од разлога наведеног дисбаланса је тај што су сви запослени који су ангажовани на пословима са највећим бројем извршилаца, а то су радна места: „Васпитач“, „Медицинска сестра – васпитач “, „Сервирка“, „Спремачица“, занимања за која се претежно опредељују жене , као и то да се за неке области рада, као што су васпитање и образовање највише опредељују жене.

 У Установи не постоји различита нето плата на истоветним радним местима која се исплаћује запосленом за пуно радно време, према полној структури.

У Установи се не издвајају средства за унапређење родне равноправности.

 У предходном периоду није било узнемиравања, полног узнемиравања, посредне или непосредне дискриминације, као ни судских спорова из ове области.

 Мере које су предвиђене овим Планом управљања ризицима су пре свега са циљем унапређења до потпуне примене принципа родне равноправности.

**3. МЕРЕ ЗА ОСТВАРИВАЊЕ И УНАПРЕЂЕЊЕ РОДНЕ РАВНОПРАВНОСТИ**

**3.1. Посебне мере**

 Посебне мере за остваривање и унапређивање родне равноправности су активности, мере, критеријуми и праксе у складу са начелом једнаких могућности којима се обезбеђује равноправно учешће и заступљеност жена и мушкараца, посебно припадника осетљивих друштвених група, у свим сферама друштвеног живота и једнаке могућности за остваривање права и слобода. Приликом одређивања посебних мера морају се уважавати различити интереси, потребе и приоритети жена и мушкараца, а посебним мерама мора се обезбедити:

 ➢ право жена и мушкараца на информисаност и једнаку доступност услугама и програмима; ➢ примена уродњавања и родно одговорног буџетирања у поступку планирања, управљања и спровођења планова, пројеката и политика;

➢ промовисање једнаких могућности у управљању људским ресурсима;

➢ уравнотежена заступљеност полова у управним и другим телима;

➢ уравнотежена заступљеност полова у свакој фази формулисања и спровођења политика родне равноправности;

➢ употреба родно сензитивног језика како би се утицало на уклањање родних стереотипа при остваривању права и обавеза жена и мушкараца;

➢ прикупљање релевантних података разврстаних по полу и њихово достављање надлежним институцијама.

Посебне мере примењују се док се не постигне циљ због којег су прописане.

**3.2. Програмске мере**

 Овим мерама се операционализују програми за остваривање и унапређење родне равноправности. Установа услед потреба за остваривање и унапређење родне равноправности доноси следеће програмске мере:

➢ Имплементација родно осетљивог језика у интерним документима;

➢ Похађање обука и семинара за запослене који се налазе налазе у стручним органима Установе у вези са родном равноправношћу;

➢ Успостављање сарадње са државним органима и организацијама цивилног друштва.

Трајање Програмских мера нема временског ограничења и спроводиће се континуирано.

**РЕЗИМЕ**

 Све мере су донете са циљем континуираног унапређења родне равноправности у деловању Установе. Мере се доносе са циљем квалитативног унапређења родне компоненте у функционисању Установе.

 Спровођење мера се врши континуирано кроз процесе доношења одлука, квалитативним извештавањем органа управљања о свим битним елементима везаним за родну равноправност, као и подизањем свести код запослених о значају примене принципа родне равноправности.

 Како су предложене мере дугорочне или трајне не постоји рок за њихов завршетак већ се примењују у континуитету. Израдом Плана управљања ризицима и спровођењем мера које су у њему наведене Установа ће могућности да дође до повреде принципа родне равноправности свести на минимум.

 Д и р е к т о р,

29. децембар 2023. године Лела Милиновић